  Майя Бывальцева 20-тӥ шуркынмонэ Алнаш ёросысь «Родина» эштосын выль пудо гид усьтӥзы. Отын 300 скалъёсты роботъёс кыскозы. Со сярысь Удмуртиысь гурт возёсъя но сиён-юонъя министерстволэн пресс-службаез ивортэ. 300 йыр скалъёсын кык гинэ операторъёс ужалозы, соослы кык Merlin роботъёс-скал кыскисьёс юрттозы. Со «ужасьёс» ваньзэ чаклалозы – ӟечлыкез, сюдонэз, чылкытлыкез, пудолэсь тазалыксэ, озьы ик котькуд скаллэн йӧлысьтыз наплыкез, белокез но сакырез пусъёзы. <…> Йӧлэз люкан интые вылӥ ӟечлыко йӧл гинэ вуоз Удмуртиысь гурт возёсъя но сиён-юонъя министерстволэн пресс-службаез Скал кыскись роботъёсын ужась гидэз усьтон Алнаш ёросын 5 фото Эштослэн кивалтӥсез Вячеслав Максимов верамъя, гидэз 2017-тӥ арын пуктыны кутскизы. Ӵектосэз быдэстыны 84 миллион манет кошкиз – со асьсэ коньдонзы но гурт возёсъя министерство пыр басьтэм 5 миллион манет тыр вить процентъем кредит. Озьы ик вуоно йӧл понна 10 миллион манет переработчик висъяз. Туннэ «Родина» эштосын 323 кысконо скалзы, выль гидэз усьтэмен эшшо 75 йыр басьтыны но ватсаса 500 тонна йӧл поттыны малпало. Со возёслы ватсаса 10-11 миллион манет сётоз. Туэ 10 толэзь ӵоже эштосын котькуд скаллэсь 6 сюрс 300 килограмм йӧл кыскизы ни (ёросъя шоро-куспо лыдпус – 5 сюрс 700 килограмм). Туэ возёсын выль кормоцех пуктӥзы, соин валче 2019-тӥ арын одӥг скаллэсь 7 сюрслэсь трос килограмм йӧл басьтозы шуыса чаклало. Таӵе выль объектъёслы луыса гурт возёс удысын ваньбур поттон азинске, соин ик та фермаез усьтон – ёрос понна гинэ ӧвӧл, быдэс элькун понна праздник. Сыӵе кутсконъёслы ми юрттӥськом но юрттомы. Бадӟым тау со кивалтӥсьёслы, кин сыӵе вамыш лэсьтэ, азинскыны тырше, выль технологиосты пыӵатэ Ольга Абрамова, Удмуртиысь гурт возёсъя но сиён-юонъя министрПусъём, туннэ скал кыскись роботъёс Вавож ёросысь Мичурин нимо возёсын, Балезино ёросысь «Сергино» но Грах ёросысь «Родина» возёсъёсын ужало ни. Оглом ар кутсконысен Удмуртиын 12 выль скал гидъёсты усьтӥзы ни. Гурт возёсъя министрлэн Ольга Абрамовалэн верамезъя, «1 миллион тонна йӧл» элькун программая возёсъёслы 94 миллион 100 сюрс манет тыр юрттэт сётӥзы. Ар пумозь эшшо кӧня ке коркапыронъёс луозы на.  Тодэ вайытом, 2019-тӥ арын толшорысен куарусёнозь йыл кысконэз будэтонъя Удмуртия Россиысь куинь азьмынӥсь улосвылъёс пӧлы пыриз.  Тегъёс: Удмуртия гуртвозёс йӧл пудо Алнаш Технологиос ОльгаАбрамова 100ар  